钦定古今图书集成/明伦汇编/官常典/第498卷 > 耶律海里
## 钦定古今图书集成/明伦汇编/官常典/第498卷 > 耶律海里

按《辽史》本传：“海里，字留隐，令稳援里得之长子。察割
之乱，其母的鲁与焉。遣人召海里，海里拒之。乱平，的
鲁以子故获免。海里俭素，不喜声利，以射猎自娱，虽
居闲，人敬之若贵官然。保宁初，拜彰国军节度使，迁
惕隐，秩满，称疾不仕。久之，复为南院大王。及曹彬、米
信等来侵，海里有却敌功，赐资忠保义匡国功臣。帝”
屡亲征，海里在南院十馀年，镇以宽静，户口增给，时
议重之。封漆水郡王，迁上京留守。薨。诏以家贫给葬
具。